recursal/SuperWikiNEXT-32B huggingface dataset:
**Euripideen luola** (kreik. Σπήλαιο του Ευριπίδη, *Spílaio tou Evripídi*) on luola ja arkeologinen kohde Salamiin saarella Kreikassa. Se sijaitsee saaren eteläosassa lähellä Peristérian ja Kolónesin kyliä.

Historia
--------

Euripideen luolana tunnettu luola on löydösten perusteella ollut käytössä neoliittiselta kaudelta ja erityisesti noin ajalta 5300–4300 eaa. lähtien. Myöhäisellä mykeneläisellä kaudella 1300–1100-luvuilla eaa. luola oli hautapaikkana. Klassisen antiikin aikana 400-luvun eaa. lopulla luola toimi tragediakirjailija Euripideen vetäytymispaikkana. On arveltu, että hän olisi laatinut siellä tragediansa *Hippolytos*. Myöhemmin luolan yhteydessä oli Dionysoksen pyhäkkö, johon liittyi myös Euripideelle omistettu kultti. Pyhäkkö oli käytössä erityisesti hellenistisellä kaudella 200–100-luvuilla eaa. Sen tuhouduttua maanjäristyksessä Dionysoksen ja Euripideen kultin harjoittaminen siirtyi sisälle luolaan.

Luolaan liittyneen Dionysoksen pyhäkön jäänteitä.
Luola säilyi tässä käytössä roomalaisella kaudella, ja siitä tuli nähtävyys ja pyhiinvaelluskohde. Varhaisimmat tiedot luolasta ovat peräisin hellenistisen ja roomalaisen kauden kirjailijoilta, kuten Filokhorokselta, Satyrokselta, Euripideen elämäkerran anonyymiltä kirjoittajalta sekä Aulus Gelliukselta, joka kertoo itse käyneensä paikalla Ateenassa ollessaan. Herulit ja gootit tuhosivat pyhäkön vuonna 267. Frankkivallan aikana 1300-luvulla luolaa käytettiin piilopaikkana ja omaisuuden kätköpaikkana. Luolan arkeologiset kaivaukset suoritti Ioánninan yliopisto vuosina 1994–1997 Giánnis Lóloksen johdolla. Sen ympäristöä tutkittiin jatkotutkimuksissa vuosina 1998–2000.

Luola ja löydökset
------------------

Luolasta löydetty roomalaisaikaisten hopearahojen (253–268 jaa.) kätkö.
Euripideen luola sijaitsee 115 metrin korkeudessa merenpinnasta laskettuna. Se ei näy rannikolle, mutta sen suuaukolta on hyvä näkymä merelle. Luola on vaakasuuntainen ja siinä on matala sisäänkäynti. Sen sisällä on kymmenen kammiota sekä kapeita käytäviä ja syvennyksiä. Kammioiden ja käytävien yhteispituus on noin 47 metriä. Sisällä luolassa on stalagmiitteja, jotka muodostavat kuin verhoja kammioiden välille. Aulus Gellius kuvasi paikkaa "epämiellyttäväksi ja pelottavaksi".

Luolan lähellä olleeseen Dionysoksen pyhäkköön kuului suorakulmainen naiskos eli pieni temppeli sekä pöytä ja vesisäiliö. Se oli rakennettu vesilähteen yhteyteen.

Luolasta tehtyjä löytöjä on Salamiin arkeologisessa museossa. Niihin lukeutuu muun muassa kulttiesineitä, keramiikkaa, piikivestä ja Míloksen obsidiaanista tehtyjä työkaluja, rahoja, koruja, lyhyt mykeneläisaikainen pronssimiekka sekä skyfos, johon on kaiverrettu Euripideen nimi.

Lähteet
-------

1. 1 2 3 4 5 6 7 8 9 10  Σπήλαιο Ευριπίδη Υπουργείο Πολιτισμού και Αθλητισμού. Viitattu 18.9.2023.
2. 1 2 3 4 5 6 7  Σπήλαιο του Ευριπίδη Δήμος Σαλαμίνος. Viitattu 18.9.2023.
3. 1 2 3  Σπήλαιο του Ευριπίδη *Salamina Online*. Viitattu 18.9.2023.

Aiheesta muualla
----------------

* Kuvia tai muita tiedostoja aiheesta **Euripideen luola** Wikimedia Commonsissa
|  |
| --- |
| Heprean kirjaimet |
| א Alef | ב Bet |
| ג Gimel | ד Dalet |
| ה He | ו Vav |
| ז Zajin | ח Ḥet |
| ט Tet | י Jod |
| כ Kaf | ל Lamed |
| מ Mem | נ Nun |
| ס Samekh | ע Ajin |
| פ Pe | צ Tsade |
| ק Qof | ר Reš |
| ש Šin | ת Tav |
| vokaalimerkit · dageš |
| numerojärjestelmä |

**Reš** tai joissakin murteissa **riš** on heprealaisen, foinikialaisen ja aramealaisen kirjaimiston 20. kirjain. Se on arabialainen ran, kreikkalaisen rhoon, kyrillisen Р:n ja latinalaisen R:n edeltäjä. Heprealaisessa numerojärjestelmässä rešillä on lukuarvo 200.

Heprean kielessä reš ääntyy /r/ tai nykyhepreassa yleensä /ʀ/. Reš on yksi niistä viidestä heprean kirjaimesta, jotka eivät voi kahdentua eli joiden sisässä ei voi olla dageš-pistettä. Kirjaimen nimi tulee päätä tarkoittavasta sanasta. (hepr. ‏ראש, raš‎) Talmud selittää vertauskuvallisesti rešin kuvaavan pahaa ihmistä (sana *raša*), josta viereisen kirjaimen qofin (*qadoš*, pyhä) kasvot ovat kääntyneet pois. Qofin pieni rašiin päin osoittava uloke kuvaa pyhyyden kruunua, jonka katuva reš voi saada.

Esimerkkejä:

* רבקה (rivqah): Rebekka
* רבי: Rabbi

Koodit
------

|  |  |
| --- | --- |
| Unicode UTF-16 | U+05e8 |
| Unicode-nimi | HEBREW LETTER RESH |
| HTML | &#1512; |
| ISO 8859-8 | 0xf8 |
**Arvo Matias Ala-Pöntiö** (20. syyskuuta 1942 Himanka – 7. lokakuuta 1997 Tampere) oli suomalainen painonnostaja.

Ala-Pöntiö edusti Suomea kaksien olympiakisojen painonnostokilpailuissa. Münchenissä 1972 hän sijoittui alle 75 kilogramman sarjassa 13:nneksi ja Montréalissa 1976 samassa sarjassa viidenneksi. MM-kilpailuissa hän sijoittui yhteistuloksissa viidenneksi vuonna 1974 ja kuudenneksi vuonna 1975. EM-kilpailujen yhteistuloksissa hän oli kahdeksas vuonna 1972, yhdeksäs vuonna 1974 sekä kuudes vuosina 1975 ja 1976. Hän voitti Pohjoismaiden mestaruuden vuosina 1971 ja 1975.

Seuratasolla Ala-Pöntiö edusti Tampereen Pyrintöä. Hän voitti Suomen mestaruuden vuosina 1970, 1971, 1975 ja 1976.

Ala-Pöntiön uran parhaat tulokset 75 kilon sarjassa olivat 140 kg tempauksessa, 180 kg työnnössä, 320 kg kahden nostomuodon yhteistuloksessa sekä 415 kg kolmen nostomuodon yhteistuloksessa.

Lähteet
-------

* Siukonen, Markku: *Urheilukunniamme puolustajat – Suomen olympiaedustajat 1906–2000*, s. 14. Graface Jyväskylä, 2001. ISBN 951-98673-1-7.
**Anatoli Mihailovitš Hrapatyi** (ven. Анатолий Михайлович Храпатый; 20. lokakuuta 1963 Astana, Kazahstanin SNT, Neuvostoliitto – 11. elokuuta 2008 Astana, Kazakstan) oli kazakstanilainen painonnostaja, joka Neuvostoliittoa edustaessaan voitti olympiakultaa.

Hrapatyi voitti Soulin 1988 olympialaisissa kultaa alle 90 kilon sarjassa tuloksella 412,5 kg. Hänen tempaustuloksensa oli 187,5 kg ja työntötuloksensa 225 kg. Atlantan 1996 olympialaisissa hän edusti Kazakstania ja saavutti hopeaa alle 99 kilon sarjassa tuloksella 410 kg (tempauksessa 187,5 kg sekä työnnössä 222,5 kg). Sydneyn 2000 olympialaisissa hän kilpaili alle 105 kilon sarjassa ja jäi tempauksessa ilman tulosta.

Hrapatyi voitti viisissä peräkkäisissä MM-kilpailuissa kultaa alle 90-kiloisissa (vuosina 1985, 1986, 1987, 1989 ja 1990). Vuosina 1986–1990 hän voitti viisi peräkkäistä Euroopan-mestaruutta. Hänen ensimmäiset arvokisamitalinsa olivat vuosien 1984 ja 1985 EM-pronssit alle 82,5 kilon sarjassa. Kazakstania edustaen hän saavutti vielä MM-pronssia vuosina 1993 ja 1995.

Hrapatyi teki urallaan kolme yhteistuloksen maailmanennätystä vuosina 1983–1989. Hän kuoli liikenneonnettomuudessa vuonna 2008.

Lähteet
-------

* Anatoli Hrapatyin olympiasijoitukset Sports-Reference.com.  Arkistoitu 3.5.2009. Viitattu 29.12.2009. (englanniksi)
* Painonnoston arvokisamitalistit Sports123.com. Viitattu 29.12.2009. (englanniksi)
Cyril Szalkiewicz.
**Cyril Swatoslaw Szalkiewicz** (alk. **Leliwa-Szalkiewicz**; 21. joulukuuta 1914 Impilahti – 17. helmikuuta 1969 Kangasniemi) oli suomalainen pianisti. Hänet tunnetaan erityisesti Jean Sibeliuksen ja Frédéric Chopinin pianomusiikin tulkitsijana.

Sukujuuriltaan puolalainen Cyril Szalkiewicz suoritti piano-opintonsa Viipurin musiikkiopistossa ja jatkoi niitä vielä Pariisissa vuoteen 1939. Opiskelurahoja hän ansaitsi ravintolapianistina. Vuodesta 1933 lähtien hän piti useita omia konsertteja sekä kotimaassa että ulkomailla ja esiintyi myös laulajien ja orkesterien solistina. Szalkiewicz toimi pitkään harjoituspianistina Suomen Kansallisoopperassa. Hän kuoli sairauskohtaukseen kesken soiton säestäessään Tamara Lundin konserttia Kangasniemen yhteiskoululla. 

Szalkiewicz oli syvällisesti perehtynyt Jean Sibeliuksen pianomusiikkiin säveltäjän itsensä johdolla, ja 1950- ja 1960-luvulla hän nauhoitti kaikki tämän pianosävellykset Yleisradiolle.

Lähteet
-------

* Virtamo, Keijo (toim.): *Otavan musiikkitieto.* Otava 1997.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Israel
* Suomi (KANTO)
* Yhdysvallat

 |
|  |
| Henkilöt | 
* Uppslagsverket Finland

 |

 |
**Rian Malan** (s. 1954 Johannesburg) on eteläafrikkalainen kirjailija, toimittaja ja lauluntekijä. Hän on etnisyydeltään afrikaaneri.

Malan syntyi merkittävään afrikaanerisukuun ja hänen sukulaisiinsa kuuluvat muun muassa Etelä-Afrikan entinen pääministeri ja yksi apartheidin pääarkkitehdeistä Daniel François Malan on entinen puolustusministeri Magnus Malan. Opiskeltuaan vuoden Witwatersrandin yliopistossa hän siirtyi rikostoimittajaksi Johannesburg Star -sanomalehteen. Vuonna 1977 Rian Malan pakeni Etelä-Afrikasta Yhdysvaltoihin välttääkseen palvelemasta maan apartheid-järjestelmää ylläpitäneessä puolustusvoimissa. Hän palasi Etelä-Afrikkaan vuonna 1985 hankkiakseen taustamateriaalia sukuaan käsittelevään kirjaan.

Malanin tunnetuin teos on omaelämäkerta *Petturin sydän* (engl. *My Traitor’s Heart*), joka käsittelee Etelä-Afrikan apartheid-hallinnon viimeisiä vuosia. Malan on työskennellyt myös *Rolling Stone* ja *Esquire* -lehdille ja kirjoittanut artikkeleita muun muassa Timeen, *The Spectatoriin* ja *The Observeriin*. Malan asuu Kapkaupungissa.

Lähteet
-------

1. ↑  Rian Malan: *My Traitor's Heart*. Grove Press, 1990. ISBN 0802136842. verkkoversio (viitattu 3.6.2009). (englanniksi)
2. 1 2  Rian Malan PEN American Center.  Arkistoitu 19.5.2009.  (englanniksi)
3. ↑  Kim Hubbard: Rian Malan Follows His Troubled Heart Home to South Africa.  *People*, March 26, 1990, 33. vsk, nro 12.  Time Inc.. Artikkelin verkkoversio. Viitattu 3.6.2009.  (englanniksi)

Aiheesta muualla
----------------

* Rian Malan - The information (Arkistoitu – Internet Archive)
* Rian Malan: Petturin sydän (Arkistoitu – Internet Archive) - kirja-arvostelu
* Rian Malan's Johannesburg

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Espanja
* Ranska
* BnF data
* Saksa
* Israel
* Belgia
* Yhdysvallat
* Alankomaat

 |
|  |
| Taiteenala | 
* MusicBrainz

 |
|  |
| Muut | 
* Europeana
* IdRef

 |

 |
**Leo Luoto** (s. 30. kesäkuuta 1952 Västerås, Ruotsi) on Ruotsissa syntynyt suomalainen iskelmälaulaja, joka oli Kalmar Union -yhtyeen päälaulaja ja basisti. Luoto on tehnyt musiikkia vuodesta 1969 ja on keikkaillut yhdessä muun muassa Kari Tapion, Arja Korisevan, Markku Aron, Eino Grönin ja Lea Lavenin kanssa.

Luodon vuonna 1974 julkaisemat kappaleet "Vihaan aamuja" ja "Lomapäivät" ovat kultti-ilmiö suomalaisten varusmiesten keskuudessa. Luoto itse on kertonut, että kappaleita ei ole tehty mitenkään varusmiespalvelusta ajatellen.

Luoto on kotoisin Pieksämäeltä ja asuu nykyisin Turussa. Hän saa valtion taiteilijaeläkettä mutta esiintyy edelleen satunnaisesti.

Diskografia
-----------

### Albumit

* Leo Luoto (1974)
* Hynttyyt yhteen (1977)
* Leo Luoto (1985)
* Herrasmiesten yö (2002)

### Singlet

* Katos vaan (Well Hello) / Ahaa-ahaa (EMI 5E 006-34937)

Lähteet
-------

1. ↑  Tony Latva, Petri Tuunainen: *Iskelmän tähtitaivas*, s. 11. WSOY, 2004. ISBN 951-0-27817-3.
2. 1 2 3  Leo Luoto ei vihaa aamuja *Ruotuväki*.  1.9.2021. Viitattu 3.3.2022.

Aiheesta muualla
----------------

* Leo Luodon esitystuotanto Suomen äänitearkistossa (1901–1999)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI

 |
|  |
| Kansalliset | 
* Suomi (KANTO)

 |
|  |
| Taiteenala | 
* MusicBrainz

 |

 |
Gottfried van Swieten
Paroni **Gottfried van Swieten** (29. lokakuuta 1733 Leiden – 29. maaliskuuta 1803 Wien) oli hollantilainen diplomaatti, impressaari ja säveltäjä.

Van Swieten toimi diplomaattina Berliinissä vuosina 1770–1777, missä hän tutustui Georg Friedrich Händelin sekä Johann Sebastian ja Carl Philipp Emanuel Bachin musiikkiin. Palattuaan Wieniin hän toimi keisarillisen kirjaston prefektinä ja järjesti yksityisesityksiä muun muassa Händelin Messias- ja Joseph Haydnin Luominen ja Vuodenajat-oratorioista. Van Swieten sävelsi myös itse jonkin verran musiikkia.

Lähteet
-------

1. 1 2  "Gottfried van Swieten." The Concise Grove Dictionary of Music. Oxford University Press, Inc. 1994. Answers.com 18 Dec. 2009.


|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Norja
* Espanja
* Ranska
* BnF data
* Saksa
* Italia
* Israel
* Belgia
* Yhdysvallat
* Ruotsi
* Tšekki
* Australia
* Kroatia
* Alankomaat
* Puola
* Portugali
* Vatikaani

 |
|  |
| Tieteilijät | 
* CiNii

 |
|  |
| Taiteenala | 
* MusicBrainz

 |
|  |
| Henkilöt | 
* Deutsche Biographie
* Trove

 |
|  |
| Muut | 
* RISM
* SNAC
* IdRef

 |

 |
Wolfgang Hoppe, Bogdan Musiol, Ingo Voge ja Dietmar Schauerhammer vuonna 1987 DDR:n mestaruuskilpailuissa.
**Dietmar Schauerhammer** (s. 12. elokuuta 1955 Neustadt an der Orla) on saksalainen entinen rattikelkkailija. Aktiiviaikoinaan hän edusti Itä-Saksaa.

Ura
---

Ennen rattikelkkailu-uraansa Schauerhammer kilpaili yleisurheilussa moniottelijana. Hän voitti vuosina 1976, 1977, 1979 ja 1980 Itä-Saksan hallimestaruuden viisiottelussa. Kymmenottelussa hän edusti maataan 1978 Prahan EM-kisoissa, missä hän sijoittui neljänneksitoista. Hänen ennätyksensä kymmenottelussa on 8054 pistettä (10,70 - 7.48 - 14.77 - 2.03 - 48,43 -
14,95 - 42.58 - 4.60 - 57.12 - 4.46,2) vuodelta 1980. Hänen seuransa yleisurheilussa oli SC Motor Jena.

Rattikelkkailuun Schauerhammer siirtyi 1980-luvun alussa ja voitti Wolfgang Hoppen miehistössä lukuisia arvokisamitaleita, kirkkaimpana kruununa olympiakultaamitalit sekä kahden että neljän miehen kilpailuissa 1984 Sarajevosta. 

Sittemmin Schauerhammer lopetti uransa ja toimi liikunnanopettajana.

Arvokisamitalit
---------------

* **Olympialaiset**
* 1984

kahden miehen kelkka: kultaa (Hoppe, Schauerhammer)
neljän miehen kelkka: kultaa (Hoppe, Wetzig, Schauerhammer, Kirchner)
* 1988

neljän miehen kelkka: hopeaa (Hoppe, Schauerhammer, Musiol, Voge)
**Maailmanmestaruuskilpailut**

* 1983

kahden miehen kelkka: pronssia (Hoppe, Schauerhammer)
* 1985

kahden miehen kelkka: kultaa (Hoppe, Schauerhammer)
* 1986

kahden miehen kelkka: kultaa (Hoppe, Schauerhammer)
* 1987

neljän miehen kelkka: hopeaa (Hoppe, Musiol, Wetzig, Schauerhammer)
kahden miehen kelkka: pronssia (Hoppe, Schauerhammer)
**Euroopanmestaruuskilpailut**

* 1985

kahden miehen kelkka: hopeaa (Hoppe, Schauerhammer)
neljän miehen kelkka: hopeaa (Hoppe, Wetzig, Voge, Schauerhammer)
* 1986

kahden miehen kelkka: kultaa (Hoppe, Schauerhammer)
* 1987

kahden miehen kelkka: kultaa (Hoppe, Schauerhammer)
neljän miehen kelkka: kultaa (Hoppe, Schauerhammer, Wetzig, Musiol)

Lähteet
-------

### Viitteet

1. 1 2  Sport-komplett.de: Leichtathletik - DDR - Hallen - Meisterschaften (Fünfkampf-Siebenkampf-Achtkampf - Herren)
2. ↑  Decathlon 2000: German decathlon all-time list[vanhentunut linkki]
3. ↑
4. ↑
5. ↑
6. ↑
7. ↑
8. ↑

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Saksa

 |

 |
**Martin (Martti, Martinus) Stodius** (9. marraskuuta 1590 Turku – 1675 Naantali) oli Turun akatemian professori, teologi, filosofi ja Raamatun suomentaja.

Stodiuksen isä oli Turun linnan kirjuri Henrik Hannunpoika eli Puujalka. Hän kävi koulua Turussa ja opiskeli sitten ilmeisesti Rostockissa ja Wittenbergissä, jossa valmistui maisteriksi. Stodius toimi valmistuttuaan ensin opettajana Turussa ja Viipurissa, vuodesta 1634 vuoteen 1640 Turun lyseon ylimääräisenä kreikan lehtorina ja ajoittain myös rehtorina. Vuonna 1640 hänestä tuli ns. pyhien kielten opettaja ja professori Turun akatemiaan, yksi yhdeksästä ensimmäisestä professorista. Vuonna 1654 hän siirtyi jumaluusopin kolmanneksi professoriksi ja 1658 toiseksi professoriksi. Stodius toimi akatemian eli yliopiston rehtorina kahteen otteeseen, 1658–1659 ja 1646–1647. Stodius toimi savolaisen, viipurilaisen ja hämäläisen ylioppilasmaakunnan ensimmäisenä inspehtorina vuodesta 1653 vuoteen 1660. Vuonna 1660 Stodiuksesta tuli palkkapitäjänsä Naantalin kirkkoherra. 

Tutkijana Stodiusta ei juurikaan arvostettu, hän ei julkaissut yhtään itsenäistä tieteellistä teosta. Hänen työnsä 1638 asetetussa Raamatun käännöskomiteassa oli kuitenkin merkittävä, komitea sai koko Raamatun suomennettua vuonna 1642. Stodiusta epäiltiin noituudesta hänen luonnontieteellisten ja kabbalististen harrastustensa takia ja hän oli menettää virkansa. Yliopiston kansleri Pietari Brahe ei vahvistanut konsistorin erottamispäätöstä.

Stodiuksen puolison tiedetään olleen etunimeltään Elisabet.

Lähteet
-------

* Ilmari Heikinheimo: *Suomen elämäkerrasto*. Helsinki: Werner Söderström Osakeyhtiö, 1955.  Sivu 720.
* Heikkinen, Antero: *Paholaisen liittolaiset : Noita- ja magiakäsityksiä ja -oikeudenkäyntejä Suomessa 1600-luvun jälkipuoliskolla (n. 1640-1712)*. Historiallisia tutkimuksia, 1969.

### Viitteet

1. ↑  Snellman, A. H.: *Pohjalaisen osakunnan historia 1640–1827*, s. 38. Helsinki: Otava, 1891. Teoksen verkkoversio.

Aiheesta muualla
----------------

* Jan Guillou: *Noitien asianajaja*. Helsinki: Johnny Kniga Kustannus, 2002.  Sivu 229.

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
	+ 2

 |
|  |
| Kansalliset | 
* Ranska
* BnF data
* Saksa
* Suomi (KANTO)

 |
|  |
| Henkilöt | 
* Kansallisbiografia
* Biografiskt Lexikon
* Biografiasampo

 |
|  |
| Muut | 
* IdRef

 |

 |
**Vladimir Aleksandrovitš Ryžkov** (ven. Влади́мир Алекса́ндрович Рыжко́в, s. 3. syyskuuta 1966) on venäläinen poliitikko. Hän oli duuman jäsen 1993–2007 ja nykyisin HSE-yliopiston professori ja RPR-PARNAS-puolueen kanssapuhemies.

Ryžkov aloitti poliittisen toiminnan vuonna 1987 glasnostin aikaan ja oli järjestämässä protesteja NKP:ta vastaan ja oli *Demokraattinen Venäjä* -liikkeen johdossa 1990-luvun alussa.

Hän oli Altain aluepiirin varahallintojohtaja 1991–1993 ja hänet valittiin duumaan Barnaulista vuonna 1993. Hän edusti Boris Jeltsiniä tukevaa Venäjän valinta -puoluetta ja sen seuraajaa Kotimme on Venäjä ja kuului sen johtajistoon ja oli parlamenttiryhmän johdossa. Hänet valittiin vielä kahdesti yhden edustajan piiristä puolueiden ulkopuolelta ja vuoden 1999 vaalien jälkeen hän liittyi Yhtenäisyys-puolueen ryhmään.

Ryžkov on kuulunut mm. Komitea 2008 -ryhmään, oli yksi Erimielisten marssi -mielenosoitusten ja vuoden 2011 mielenosoitusten järjestäjistä. Hän perusti vuonna 2010 Venäjän ilman korruptiota -puolueen (Parnas), joka yhdistyi tasavaltalaispuolueen kanssa ja rekisteröitiin 2012.

Hän on kirjoittanut mm. Novaja gazeta ja The Moscow Times -lehtiin ja juontanut talk show’ta Eho Moskvy -kanavalla.

Lähteet
-------

1. ↑   (Arkistoitu – Internet Archive)

Aiheesta muualla
----------------

* Kuvia tai muita tiedostoja aiheesta **Vladimir Ryžkov** Wikimedia Commonsissa

  


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Saksa
* Yhdysvallat
* Puola

 |
|  |
| Tieteilijät | 
* Google Scholar

 |
|  |
| Muut | 
* IdRef

 |

 |
**Lieselotte Kattwinkell** (27. maaliskuuta 1915 Solvytšegodsk, Venäjä – 1993) oli saksalainen kirjailija, kääntäjä ja valokuvaaja. Hän oli naimisissa toimittaja ja kirjailija Vitalis Pantenburgin kanssa.

Kattwinkel teki talvella 1938 pororetken Pallastunturilta Karigasniemen Pyhäjärven, Inarin, Ivalon ja Suonikylän kautta Petsamon Liinahamariin. Hänen retkestä kirjoittamansa kirja *Lapin hullu* julkaistiin suomennettuna 1943. Kattwinkelin aviomies Vitalis Pantenburg matkasi samaan aikaan Pallakselta Pohjois-Norjan kautta Petsamoon. Hänen tiedetään toimineen myös Saksan tiedustelijana. 

Kirja *Lapin hullu* on käännetty myös norjaksi.

Sodan jälkeen Kattwinkel teki yhdessä miehensä kanssa puoli vuotta kestäneen tutkimusmatkan Kanadaan 1949–1950. Retken aikana Pantenburgit matkasivat 30 000 kilometrin matkan autolla. Pantenburgit asuivat 1950-luvulla Rodenkirchenissä ja 1970-luvulla Hahnwaldissa, 1970-luvun lopulla he muuttivat asumaan Saksasta Baleaareille.

Teoksia
-------

* *Mit dem Lappland-Express zum Eismeer*, teoksessa *Die neue Gartenlaube*, 1/1939, sivut 16-18
* *Runö.Schwedeninsel im Rigameer*, teoksessa *Das Werk*, Heft 8+9/1941, sivut 159-161
* *Lapin Hullu. Eine Winterfahrt durch lappische Wildmarken*, G. Westermann Verlag, Braunschweig 1941, ilmestyi suomeksi nimellä *Lapin-hullu*. WSOY 1943
* *Lapplandfahrt im Rentierschlitten. Eine Winterfahrt durch lappische Wildmarken*, G. Westermann Verlag, Braunschweig 1941
* Vitalis Pantenburg: *Arktis. Erdteil der Zukunft*, valokuvat Lieselotte Kattwinkel, Verlag Bagel, Düsseldorf 1949
* Vitalis Pantenburg: *Hier fängt die Welt noch einmal an. Auf Kanadas neuen Straßen*, valokuvat Lieselotte Pantenburg, Deutsche Verlagsgesellschaft, 1955
* *Polarnacht über dem Lappenland*, teoksessa *Westermanns Monatshefte*, ilmestynyt 1950-luvulla

Lähteet
-------

* Saksalaisen Wikipedian artikkeli Lieselotte Kattwinkel
* Seppo J. Partanen : Kirjoja myyttien ja menneisyyden Lapista (Arkistoitu – Internet Archive)
* Kirjastot.fi : Kysy kirjastonhoitajalta

### Viitteet

1. ↑  Erno Paasilinnan kirjan *Maailman kourissa* mukaan retki olisi tapahtunut kevättalvella 1941.

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: de:Lieselotte Kattwinkel 

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet Muokkaa Wikidatassa | 
* VIAF

 |

 |
Silvio Gesell
**Silvio Gesell** (1862-1930)oli saksalainen kauppias, teoreettinen ekonomisti, kansalaisaktivisti, anarkisti, ja Freiwirtschaftin eli "Vapaan talouden" luoja. Hän piti itseään maailmankansalaisena, ja uskoi että maapallon tulisi kuulua kaikille maailman ihmisille rodusta, sukupuolesta, luokasta, varallisuudesta, uskonnosta ja iästä riippumatta, ja että valtioiden rajat tulisi tehdä merkityksettömiksi.

Taloustieteilijä John Maynard Keynes arvosti Geselliä suuresti, ja sanoi teoksessaan *"Yleinen teoria työllisyydestä, korosta ja rahasta"*, että "Uskon tulevaisuuden oppivan enemmän Gesellin hengestä kuin Marxin." Hän piti kuitenkin Gesellin demurrage-veroa yleisesti huonompana vaihtoehtona rahan kiertonopeuden ylläpitämiseksi kuin inflaatiota. Myös ekonomisti, Yalen yliopiston professori Irving Fisher on ylistänyt Gesellin "vapaan rahan" teoriaa.

Itävallan Wörglin kuuluisa paikallisvaluuttakokeilu sai alkunsa Wörglin silloisen kaupunginjohtajan laittaessa koetukselle Gesellin teoriat.Kokeilu menestyikin yli kaikkien odotusten, tullen kuitenkin Itävallan keskuspankin torppaamaksi, ja johtaen vastaavanlaisten valuuttakokeilujen laissa kieltämiseen.

Katso myös
----------

* Demurrage-vero
* John Maynard Keynes
* Bernard Lietaer

Lähteet
-------

1. 1 2  The General Theory of Employment, Interest and Money, luku VI *marxists.org*.
2. ↑  Stamp Scrip, New York: 1933, p. 67 and Mail and Empire, Toronto: 21 November 1932.
3. ↑  The Wörgl Experiment: Austria (1932-1933) *lietaer.com*.

  


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Norja
* Espanja
* Ranska
* BnF data
* Argentiina
* Saksa
* Italia
* Israel
* Yhdysvallat
* Japani
* Tšekki
* Kreikka
* Korea
* Kroatia
* Alankomaat
* Puola
* Vatikaani

 |
|  |
| Tieteilijät | 
* CiNii

 |
|  |
| Henkilöt | 
* Deutsche Biographie

 |
|  |
| Muut | 
* Historical Dictionary of Switzerland
* SNAC
* IdRef

 |

 |
**Edward Payson Hammond** (1. syyskuuta 1831 Ellington, Connecticut, Yhdysvallat – 14. elokuuta 1910) oli yhdysvaltalainen evankelista ja hengellisten laulujen tekijä.

Elämä ja työ
------------

Hammond kävi koulua Williamsissa ja opiskeli kaksi vuotta New Yorkin Union Theological Seminarya sekä jatkoi opintojaan Edinburghissa, Skotlannin vapaakirkon seminaarissa. 1860-luvulla hänet kutsuttiin evankelistaksi New Yorkiin ja hän teki yhteistyötä Dwight L. Moodyn, tunnetun evankelistan ja saarnaajan kanssa.

Vuosina 1866–1868 hän teki pitkän matkan Isoon-Britanniaan, Ranskaan, Italiaan, Egyptiin ja Palestiinaan, joka samalla oli hänen häämatkansa. Paluumatkallaan hän saarnasi jonkin aikaa Lontoossa. Hän oli erityisesti kiinnostunut saarnaamaan lapsille ja häntä onkin kutsuttu lasten evankelistaksi. Hänen kirjoittamiaan lauluja käytettiin hänen saarnatilaisuuksissaan. Hän on kirjoittanut noin 100 kirjaa ja lentolehtistä. Hän vieraili myös Norjassa ja Ruotsissa. Norjassa hänen laulujaan käännettiin norjaksi, niiden joukossa Pohjoismaissa hänen tunnetuin laulunsa "My Jesus, I would ne’er forget", jonka hän oli kirjoittanut ollessaan matkallaan Palestiinassa. Laulu on julkaistu 1869 kirjassa *New Praises of Jesus*. Se tunnetaan myös nimellä "Gethsemane" ja sitä lauletaan Asa Hullin noin vuonna 1867 tekemällä sävelmällä. Laulu käännettiin myös ruotsiksi ja se löytyy myös suomeksi seuraavissa kirjoissaː

*Siionin matkalaulut*, laulu 50 "Tuo hetki Getsemanessa"

*Hengellinen laulukirja* 104 "Tuo hetki Getsemanessa"

*Ruotsin kirkon virsikirja* 139 "Taas muistaa voin Getsemanen", suom. Pekka Kivekäs 1996

Lähteet
-------

1. ↑  Edward Payson Hammond *famousamericans.net*. Viitattu 9.3.2020. (englanniksi)
2. ↑  Per Olof Nisser, Inger Selander, Hans Bernskiöld: *Psalmernas väg. Kommentaren till text och musik i Den svenska psalmboken.*
Band 1 Psalmerna 1- 204 av den ekumeniska psalmboksdelen.*, s. 368. Wessmans musikförlag AB Visby 2014 ISBN 978-91-8771-034-6, 2014. (ruotsiksi)*

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Israel
* Yhdysvallat
* Vatikaani

 |
|  |
| Muut | 
* RISM
* IdRef

 |

 |
**Yongey Mingyur Rinpoche** (s. 1975, Nepal) on nepalilainen tiibetinbuddhalaisuuden opettaja eli lama. Hän edustaa karma kagyu- ja nyingma-linjaa. Titteli "rinpoche" tarkoittaa *arvokasta*.

Elämäkerta
----------

Yongey syntyi lähellä Nepalin ja Tiibetin rajaa vuonna 1975. Hänen isänsä, Tulku Urgyen Rinpoche, oli tunnettu meditaatio-opettaja. Mingyur Rinponchen äiti, Sönam Chödrön, on sukua Tiibetin kuninkaille Songtsen Gampolle ja Trisong Detsenille..

Mingyur Rinpoche on kertonut, että hän halusi alkaa meditoimaan 9-vuotiaana lievittääkseen mm. myrskyistä aiheutuvia pelkojaan sekä ihailtuaan isänsä meditoimista. Neljä vuotta myöhemmin hän lähti Intiaan kolmeksi vuodeksi tarkoituksenaan käydä läpi meditaatioretriitti..

Täyttäessään 19-vuotta Yongey opiskeli tunnetun laman, Khenpo Kunga Wangchukin, alaisuudessa mm. buddhalaista keskitien traditiota ja logiikkaa. Vuotta myöhemmin häntä pyydettiin toimimaan Sherab Ling -luostarin apottina.

Kesäkuussa 2011 Mingyur Rinpoche päätti lähteä omaehtoiseen retriittiin ja lähti kotoaan yön pimeydessä ilman rahaa, passia tai kännykkää. Taustalla oli pelko luisumisesta julkkismeditaatio-opettajaksi. Retriittinsä aikana Mingyur Rinpoche toimi pääsääntöisesti kiertävänä joogina..

Merkitys ja kirjallinen ura
---------------------------

Mingyur Rinpoche pyrkii tuomaan buddhalaisen sanomaa nykyajan yleisölle ja ylläpitää mm. omaa YouTube-kanavaa.

Hän on kirjoittanut myös useita kirjoja: 

* *In Love with the World: A Monk’s Journey Through the Bardos of Living and Dying* (yhdessä Helen Tworkovin kanssa)
* *The Joy of Living: Unlocking the Secret and Science of Happiness* (yhdessä Eric Swansonin ja Daniel Golemanin kanssa)
* *Joyful Wisdom: Embracing Change and Finding Freedom* (yhdessä Eric Swansonin kanssa)
* *Turning Confusion into Clarity: A Guide to the Foundation Practices of Tibetan Buddhism* (yhdessä Helen Tworkovin ja Matthieu Ricardin kanssa)
* *Ziji: The Puppy Who Learned to Meditate* (yhdessä Torey L. Haydenin kanssa, kuvittanut: Charity Larrison)
* *Ziji and the Very Scary Man* (yhdessä Torey L. Haydenin kanssa, kuvittanut: Charity Larrison)

Mingyur Rinpoche on myös osallistunut tutkimuksiin, joissa on tutkittu meditaation vaikutusta aivoihin.

Lähteet
-------

1. 1 2 3  Detailed Biography *tergar.app.box.com*.  2017. Viitattu 3.1.2021. (englanniksi)
2. 1 2  Finnigan, Mary: Mingyur Rinpoche, the millionaire monk who renounced it all *The Guardian*.  22.9.2011. Viitattu 3.1.2021. (englanniksi)
3. 1 2  Happiest Man on Earth | Mingyur Rinpoche | Talks at Google  29.8.2010. Talks at Google. Viitattu 4.1.2021. (englanniksi)

Aiheesta muualla
----------------

* Mingyur Rinpochen YouTube-kanava

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
	+ 2
* VIAF

 |
|  |
| Kansalliset | 
* Espanja
* Ranska
* BnF data
* Katalonia
* Saksa
* Suomi (KANTO)
* Tšekki
* Korea
* Alankomaat
* Puola

 |
|  |
| Muut | 
* IdRef

 |

 |
**Karin Karlsbo** (s. 23. syyskuuta 1970) on ruotsalainen poliitikko, joka toimii maansa edustajana EU-parlamentissa. Hän edustaa liberaalipuoluetta.

Tausta ja yksityiselämä
-----------------------

Karlsbro syntyi vuonna 1970 Roslags-Bron kunnassa. Hänen vanhempansa olivat melko vanhoja (molemmat olivat syntyneet 1930-luvulla), kun tämä syntyi. Hän oli perheen ainoa lapsi. Ollessaan 15-vuotias Karlsbro kertoo, kuinka hänen isänsä paljasti neuvostoliittolaisen vakoojan..

Koulutukseltaan Karlsbro on oikeustieteiden kandidaatti Tukholman yliopistosta.

Karsbro on toiminut yrittäjänä ja kestävän kehityksen päällikkönä kiinteistöalalla.

Karlsbrolla on kolme tytärtä.

Poliittinen ura
---------------

Karlsbro liittyi liberaaleihin sen nuorisojärjestön kautta. Hän toimi nuorisojärjestön puheenjohtajana vuosina 1995–1997.

Vuoden 2019 EU-vaaleissa liberaaleilla oli yhteensä 50 ehdokkaan lista, jonka kärkeen se asetti Karlsbron. Liberaalit voittivat 4,13 % ääniosuudella yhden paikan parlamentissa. EU-parlamentissa Karlsbro kuuluu kansainvälisen kaupan komiteaan sekä ihmisoikeuskomiteaan, jonka lisäksi hän on ympäristöstä, julkisesta terveydestä ja elintarviketurvallisuudesta vastaavan komitean varajäsen.

Lähteet
-------

1. ↑  Home | Karin KARLSBRO | MEPs | European Parliament *www.europarl.europa.eu*. Viitattu 22.4.2021. (englanniksi)
2. 1 2  Karin Karlsbros pappa avslöjade rysk spion *www.expressen.se*. Viitattu 22.4.2021. (ruotsiksi)
3. ↑  Altinget - Allt om politik: altinget.se *www.altinget.se*. Viitattu 22.4.2021. (ruotsiksi)
4. ↑  Karin Karlsbro – Liberalerna s etta i Europavalet 2019 *Liberalerna*. Viitattu 22.4.2021. (ruotsiksi)
5. ↑  Om Karin *Karin Karlsbro*. Viitattu 22.4.2021. (ruotsiksi)
6. ↑  Liberalernas EU-lista *Liberalerna*. Viitattu 22.4.2021. (ruotsiksi)
7. ↑  Valresultat 2019 *www.val.se*. Viitattu 22.4.2021. (ruotsiksi)
8. ↑  Karin KARLSBRO - VoteWatch Europe *www.votewatch.eu*. Viitattu 22.4.2021. (englanniksi)

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Yhdysvallat
* Ruotsi

 |

 |
**Taiga Ishikawa** (jap. 石川 大我, *Ishikawa Taiga*, s. 3. heinäkuuta 1974 Tokio) on japanilainen aktivisti ja poliitikko. Vuonna 2019 hänestä tuli ensimmäinen avoimesti homoseksuaali edustaja Japanin parlamentin ylähuoneeseen. Hän edustaa perustuslaillista demokraattista puoluetta.

Tausta ja yksityiselämä
-----------------------

Ishikawa syntyi Tokiossa vuonna 1974. Hän on valmistui Meiji Gakuin -yliopistosta pääaineenaan oikeustiede.

Ishikawa tuli ulos kaapista vuonna 2002. Hänestä tuli nopeasti tunnettu sateenkaariaktivisti, joka lobbasi mm. lakimuutosta, jonka nojalla japanilaiset saivat mennä naimisiin ulkomaalaisten kanssa sellaisissa maissa, joissa samaa sukupuolta olevien avioliitto on laillinen..

Aktivistina Ishikawa on myös ollut mukana perustamassa yleishyödyllistä yhdistystä, joka järjesti tapahtumia homoseksuaaleille miehille Japanin isoissa kaupungeissa.

Poliittinen ura
---------------

Vuonna 2011 hänet valittiin Tokion Toshiman kaupunginosan valtuustoon. Hän uusi paikkansa vuonna 2015.

Aikaisemmin Ishikawa kuului sosiaalidemokraattiseen puolueeseen ja pyrki mm. sen johtoon, mutta ei tullut valituksi. Vuonna 2018 hän jätti puolueen.

Ishikawa valittiin Japanin alahuoneeseen vuoden 2019 vaaleissa. Yksittäisen vaalipiirin sijaan Ishikawa nousi parlamenttiin puolueen koko maassa saadun kannatuksen perusteella. Hän ilmoitti kampanjoidessaan ja valituksi tultuaan pyrkivänsä laillistamaan samaa sukupuolta olevien avioliiton Japanissa.

Lähteet
-------

1. 1 2 3  Mr.ISHIKAWA Taiga：House of Councillors *www.sangiin.go.jp*. Viitattu 25.10.2021.
2. 1 2  Election of gay lawmaker in Japan spurs hopes for same-sex marriage *Reuters*.  23.7.2019. Viitattu 25.10.2021. (englanniksi)
3. 1 2  Same-sex marriage campaigner becomes first ever openly gay man elected to Japanese Parliament *Attitude.co.uk*.  24.7.2019. Viitattu 25.10.2021. (englanniksi)[vanhentunut linkki]
4. ↑  Tokyo's 'Harvey Milk': First Gay Man Elected In Japan *HuffPost*.  27.4.2011. Viitattu 25.10.2021. (englanniksi)
5. ↑  プロフィール｜石川大我 公式サイト *taigaweb.jp*.  2021. Viitattu 25.10.2021. (japaniksi)


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Yhdysvallat
* Japani

 |

 |
**Lars Alfred Rejström** (18. heinäkuuta 1921 Karjaa − 25. elokuuta 2009 Kauniainen) oli suomenruotsalainen arkkitehti.

Rejström valmistui Helsingin Teknillisestä korkeakoulusta vuonna 1949. Hän työskenteli Hilding Ekelundille vuosina 1948−1955 ja Jorma Järvelle vuosina 1958−1959. Rejström perusti myös oman toimiston, jota hän itse piti vuosina 1955−1990 ja tämän jälkeen yhdessä kollegansa Joel Kyyrön kanssa vuosina 1990−1995.

Lars Rejström oli hyvin aktiivinen läntisellä Uudellamaalla. Hänen suunnittelemiinsa rakennuksiin kuuluu monia kunnallisia ja kirkollisia rakennuksia. Rejström on myös restauroinnut muutamia kirkkorakennuksia Länsi-Uudellamaalla.

Siuntion seurakuntakoti

Rakennuksia
-----------

Rejströmin suunnittelemia rakennuksia:

* 1958 - Karjaan yhteiskoulu ja Karjaan lukio Karjaalla
* 1968 - Kansalaisopisto Virkkalassa, Lohjalla
* 1976 - Siuntion seurakuntakoti, Siuntiossa
* 1980 - Lukio Ekenäs gymnasium Tammisaaressa
* 1984 - Aleksis Kiven koulu Siuntiossa
* 1984 - Strandnäs högstadieskola Maarianhaminassa
* 1988 - Ekenäs sjukvårdsläroanstalt
* 1989 - Casa Seniori Kauniaisissa.

Lähteet
-------

1. 1 2 3 4  Lars Rejström - Uppslagsverket Finland *www.uppslagsverket.fi*. Viitattu 30.3.2022.


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Uppslagsverket Finland

 |

 |
Chūgokun seutu tummennettuna Japanin kartalla
**Chūgoku** (jap. 中国地方, *Chūgoku-chihō*, "keskimaan seutu") on alue Japanissa. Se käsittää maan pääsaaren Honshūn läntisimmän osan ja koostuu Hiroshiman, Okayaman, Shimanen, Tottorin ja Yamaguchin prefektuureista. Pohjoisessa Chūgoku rajoittuu Japaninmereen ja etelässä Seton sisämereen, jonka toisella rannalla on Shikokun saari. Chūgokun lounaispuolella sijaitsee Kyūshūn saari ja itäpuolella Kansain alue.

Chūgoku voidaan jakaa kahteen ala-alueeseen. Seton sisämereen rajoittuva San'yō on näistä teollistuneempi ja koostuu Hiroshiman, Okayaman ja Yamaguchin prefektuureista. Japaninmeren puoleinen San'in käsittää Shimanen ja Tottorin prefektuurit, on taloudellisesti takapajuisempi ja kärsii väestökadosta. Liikenneyhteydet alueiden välillä ovat vuoristoisuuden takia huonot. San'yō Shinkansen liittää eteläisen Chūgokun tehokkaasti muuhun Japaniin. 

Chūgoku tarkoittaa "keskimaata" ja kirjoitetaan samalla tavalla kuin Kiinan japaninkielinen nimi. Tämän vuoksi alueesta käytetään väärinkäsitysten välttämiseksi myös nimeä San'in–san'yōn alue (jap. 山陰山陽地方, *San'insan'yō-chihō*).

Lähteet
-------

* Richard Bowring, Peter Kornicki et al.: *The Cambridge Encyclopedia of Japan*, s. 36. Cambridge University Press, 1993. ISBN 0-521-40352-9.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Japanin prefektuurit ja alueet |
| --- |
|  |
| Hokkaidō | 
* Hokkaidō

 | Japani |
|  |
| Tōhoku | 
* Aomori
* Iwate
* Miyagi
* Akita
* Yamagata
* Fukushima

 |
|  |
| Kantō | 
* Ibaraki
* Tochigi
* Gunma
* Saitama
* Chiba
* Tokio
* Kanagawa

 |
|  |
| Chūbu | 
* Niigata
* Toyama
* Ishikawa
* Fukui
* Yamanashi
* Nagano
* Gifu
* Shizuoka
* Aichi

 |
|  |
| Kansai | 
* Mie
* Shiga
* Kioto
* Osaka
* Hyōgo
* Nara
* Wakayama

 |
|  |
| Chūgoku | 
* Tottori
* Shimane
* Okayama
* Hiroshima
* Yamaguchi

 |
|  |
| Shikoku | 
* Tokushima
* Kagawa
* Ehime
* Kōchi

 |
|  |
| Kyūshū · Ryūkyū | 
* Fukuoka
* Saga
* Nagasaki
* Kumamoto
* Ōita
* Miyazaki
* Kagoshima
* Okinawa

 |

 |
Jean Dorst vuonna 1989.
**Jean Dorst** (7. elokuuta 1924 Mulhouse - 8. elokuuta 2001 Pariisi) oli ranskalainen lintutieteilijä.

Dorst opiskeli biologiaa ja paleontologiaa Pariisin yliopistossa. 1947 hän liittyi Ranskan kansallismuseon (Muséum national d'histoire naturelle) henkilökuntaan. 1964 hänet valittiin Jacques Berliozin seuraajaksi museon nisäkäs- ja lintuosaston johtajaksi. 1975 hänet nimitettiin museon johtajaksi. 1985 hän erosi virasta protestina hallituksen uudistustoimille museossa.

Dorst oli Ranskan Tiedeakatemian jäsen ja yksi Charles Darwin Foundationin perustajista. Hän oli Ranskan lintutieteellisen yhdistyksen puheenjohtaja 1966-1967, toimi Australian Canberrassa vuonna 1974 järjestetyn 16. kansainvälisen lintutieteen kongressin puheenjohtajana, ja oli Kansainvälisen luonnonsuojeluliiton (IUCN) varapuheenjohtajana.

Dorst nimesi yhdessä Christian Jouaninin kanssa somalianmetsäfrankoliinin (*Francolinus ochropectus*).

Lähteet
-------

1. ↑  ITIS (englanniksi)


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Norja
* Espanja
* Ranska
* BnF data
* Saksa
* Israel
* Belgia
* Yhdysvallat
* Japani
* Tšekki
* Alankomaat
* Puola
* Portugali

 |
|  |
| Henkilöt | 
* Deutsche Biographie
* Trove

 |
|  |
| Muut | 
* SNAC
* IdRef

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
|  |
| --- |
| Ӏ |
| Kyrillinen kirjaimisto |
| Nykyaikaiset kirjaimet |
| А | Ӓ | Ӑ | Ӕ | Б | В | Г |
| Ѓ | Ґ | Ғ | Ҕ | Д | Ђ | Е |
| Ё | Ӗ | Є | Ә | Ӛ | Ж | Ӝ |
| Җ | З | Ҙ | Ӟ | Ӡ | Ԅ | Ѕ |
| Ԇ | И | Ӥ | Ӣ | І | Ї | Ӏ |
| Й | Ҋ | Ј | К | Қ | Ҝ | Ҟ |
| Ҡ | Ӄ | Л | Љ | Ԉ | М | Ӎ |
| Н | Њ | Ҥ | Ң | Ԋ | О | Ӧ |
| Ө | П | Р | С | Ԍ | Т | Ԏ |
| Ћ | Ќ | У | Ў | Ӱ | Ӳ | Ӯ |
| Ү | Ұ | Ф | Х | Һ | Ц | Ч |
| Џ | Ш | Щ | Ъ | Ы | Ӹ | Ь |
| Э | Ю | Я |
| Muinaiset kirjaimet |
| Ҁ | Ѹ | Ѡ | Ѿ | Ѻ | Ѣ | Ꙗ |
| Ѥ | Ꙓ | Ѧ | Ѫ | Ѩ | Ѭ | Ѯ |
| Ѱ | Ѳ | Ѵ | Ѷ |

**Ӏ** (ven. па́лочка, *palotška*) on kyrillinen kirjain. Se sisältyy monen Kaukasian alueella puhuttavan kielen aakkosiin. Näitä ovat abaza, adygei, dargva, inguuši, kabardi, laki, lezgi, tabasarani ja tšetšeeni. Kirjain on samannäköinen kuin latinalaisen kirjaimiston I ja kyrillisen kirjaimiston І. Kirjaimen käyttöä hankaloittaa sen puuttuminen monista näppäinasetteluista ja fonteista, minkä vuoksi sen korvikkeena käytetään yleisesti latinalaista kirjainta I, kyrillistä kirjainta І tai jopa numeroa 1, vaikka tällainen käyttö onkin väärää*lähde?*.

Ääntäminen
----------

Kirjaimella Ӏ ei tavallisesti ole itsenäistä äännearvoa, vaan sitä käytetään osoittamaan edeltävän kirjaimen poikkeavaa ääntämystä. Avaarissa se ilmaisee, että edeltävä konsonantti on ejektiivinen, esimerkiksi кIалъазе /k’a'ɬaze/ ’*puhua*’. Adygeissa, inguušissa, kabardissa ja tšetšeenissä se on myös glottaaliklusiilin /ʔ/ merkki. Esimerkkinä on kabardin sana елъэӀуащ /jaɬa'ʔʷaːɕ/ ’*hän (mies) pyysi häneltä (nainen) jotakin*’.

Koodit
------

Alla olevassa taulukossa on lueteltu ison ja pienen kirjaimen koodiarvot heksalukuina eri merkistöissä.

|  | Ӏ |  |
| --- | --- | --- |
| Unicode | 04C0 | (puuttuu) |
| ISO 8859-5 | - | - |
| KOI8 | - | - |
| Windows-1251 | - | - |
| MS-DOS-koodisivu 866 | - | - |
| HTML | &#x04C0; | &#x(puuttuu); |
|  |
| --- |
| Ӕ ӕ |
| Kyrillinen kirjaimisto |
| Nykyaikaiset kirjaimet |
| А | Ӓ | Ӑ | Ӕ | Б | В | Г |
| Ѓ | Ґ | Ғ | Ҕ | Д | Ђ | Е |
| Ё | Ӗ | Є | Ә | Ӛ | Ж | Ӝ |
| Җ | З | Ҙ | Ӟ | Ӡ | Ԅ | Ѕ |
| Ԇ | И | Ӥ | Ӣ | І | Ї | Ӏ |
| Й | Ҋ | Ј | К | Қ | Ҝ | Ҟ |
| Ҡ | Ӄ | Л | Љ | Ԉ | М | Ӎ |
| Н | Њ | Ҥ | Ң | Ԋ | О | Ӧ |
| Ө | П | Р | С | Ԍ | Т | Ԏ |
| Ћ | Ќ | У | Ў | Ӱ | Ӳ | Ӯ |
| Ү | Ұ | Ф | Х | Һ | Ц | Ч |
| Џ | Ш | Щ | Ъ | Ы | Ӹ | Ь |
| Э | Ю | Я |
| Muinaiset kirjaimet |
| Ҁ | Ѹ | Ѡ | Ѿ | Ѻ | Ѣ | Ꙗ |
| Ѥ | Ꙓ | Ѧ | Ѫ | Ѩ | Ѭ | Ѯ |
| Ѱ | Ѳ | Ѵ | Ѷ |

**Ӕ** (**ӕ**) on kyrillinen kirjain. Se sisältyy osseetin aakkosiin ja on aakkosjärjestyksessä toinen kirjain. Se on ligatuuri, jonka pohjana ovat kyrilliset kirjaimet а ja е. Vastaavalla tavalla on muodostettu latinalaisen kirjaimiston æ.

Ääntäminen
----------

Ӕ ääntyy osseetissa laveana lähes väljänä etuvokaalina [æ].

Koodit
------

Alla olevassa taulukossa on lueteltu ison ja pienen kirjaimen koodiarvot heksalukuina eri merkistöissä.

|  | Ӕ | ӕ |
| --- | --- | --- |
| Unicode | 04D4 | 04D5 |
| ISO 8859-5 | - | - |
| KOI8 | - | - |
| Windows-1251 | - | - |
| MS-DOS-koodisivu 866 | - | - |
| HTML | &#x04D4; | &#x04D5; |
**Mahsa "Max" Malka** (o.s. Shamsuddini, s. 1986 Shiraz, Iran) on suomalainen elokuva- ja tv-tuottaja. 

Malka syntyi Shirazissa Iranissa. Perhe kuului bahai-uskontokuntaan, jota islamilainen hallinto vainosi. Kun Malka oli puolentoista vuoden ikäinen, vanhemmat päättivät lähteä Iranista. Perhe päätyi mutkien kautta Espoon Kivenlahteen heinäkuussa 1989.

Malka kirjoitti ylioppilaaksi SYKin IB-linjalta. Hän aloitti Taideteollisessa korkeakoulussa 2005 vasta 19-vuotiaana kurssinsa nuorimpana.

Malka tuotti ensimmäiset pitkät elokuvansa *Dionysos Films* -tuotantoyhtiössä. *Dionysoksessa* tuotettu Miia Tervon ohjaama *Aurora* (2019) sai seitsemän Jussi-palkintoa, mukaan lukien parhaan elokuvan Jussi-palkinnon. Ylelle tehty Aleksi Delikourasin ohjaama verkkosarja *Nörtti: Dragonslayer666* oli yli miljoonalla katsojalla Yle Areenan kaikkien aikojen katsotuin sarja.

2019 Malka siirtyi draama- ja elokuvatuotannon vetäjäksi Endemol Shine Finlandiin.

Netflix osti Malkan kehittämän ja tuottaman suomenkielisen *Dance Brothers* -sarjan. Sarja tulee Netflixiin 10. toukokuuta 2023 ja se saa jakelun heti kaikkialla, missä Netflixiä voi tilata, eli yli 190 maassa. Sarja nähdään myöhemmin Ylellä.

Elokuvat
--------

* Kanelia kainaloon, Tatu ja Patu! (2016)
* Aurora (2019)

Palkinnot
---------

* Parhaan elokuvan Jussi-palkinto elokuvasta Aurora (2019)
* Vuoden elokuvatuottaja (2019)

Viitteet
--------

1. 1 2  Mahsa Malka Elonetissä.   Viitattu 13.5.2022.
2. 1 2 3  Kinnunen, Kalle: Filmihullu. "Sorry, no penis", Max Malka on todennut nimeään ihmetteleville. Suomalaisen elokuvan tuottajalupaus ei arkaile.  *Suomen Kuvalehti*, 18.2.2019.  Otavamedia.
3. 1 2  Elokuva | Ennakkosuosikki Aurora oli Jussi-gaalan suurin voittaja seitsemällä palkinnolla *Helsingin Sanomat*.  14.10.2020. Viitattu 13.5.2022.
4. ↑  Nico Hartikainen: Nörtin seikkailut keräsivät miljoonayleisön Suomessa – uusi kausi tammikuussa! *Ilta-Sanomat*.  27.10.2018. Viitattu 13.5.2022.
5. ↑  Aleksi Ylä-Anttila: Palkittu tuottajalahjakkuus Max Malka loikkaa Endemol Shine Finlandille *Tärkeimmät talousuutiset | Kauppalehti*. Viitattu 13.5.2022.
6. ↑  Televisio | Uusi suomalaisdraama tulee ensi viikolla nähtäville lähes 200 maassa *Helsingin Sanomat*.  7.5.2023. Viitattu 7.5.2023.
7. ↑  17 Syyskuun, 2019- Ajankohtaista: Mahsa Malka on Vuoden elokuvatuottaja 2019 *APFI*.  17.9.2019. Viitattu 13.5.2022.

Aiheesta muualla
----------------

* Mahsa Malka Elonetissä.
* Mahsa Malka Internet Movie Databasessa. (englanniksi)

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Ritva
* Elonet

 |

 |
Andrei Trefilov
**Andrei Viktorovitš Trefilov** (ven. Андрей Викторович Трефилов, s. 31. elokuuta, 1969, Kirovo-Tšepetsk, Neuvostoliitto) on entinen venäläinen jääkiekkomaalivahti ja olympiavoittaja.

Peliura
-------

Trefilovin peliura alkoi kotikaupunkinsa Kirovo-Tšepetskin laadukkaasta juniorityöstään tunnetussa Olimpijassa ennen siirtymistään Neuvostoliiton pääsarjan Moskovan Dynamoon. Dynamossa Trefilov sai pian vastuuta ja seura voitti kaksi peräkkäistä Neuvostoliiton mestaruutta vuosina 1991 ja 1992. Vahvat esitykset veivät hänet myös Neuvostoliiton jääkiekkomaajoukkueeseen jonka maalilla Trefilov voitti pronssia vuoden 1991 MM-kisoissa Turussa. Mitali jäi Neuvostoliiton viimeiseksi, mutta Trefilovin kirkkain saavutus koitti vasta seuraavana vuonna Itsenäisten valtioiden yhteisönä esiintyneen joukkueen voittaessa Albertvillen olympialaisissa kultaa. Trefilovin aikaa sekä Dynamossa että maajoukkueessa määritti kilpailu molemmissa joukkuetoverina esiintyneen Mihail Štalenkovin kanssa.

Edellistenkin talviolympialaisten isäntäkaupunki tuli Trefiloville pian tutuksi sillä Calgary Flames oli varannut hänet edellisvuonna NHL-liigaan Dynamon esiinnyttyä sarjan joukkueita vastaan voitokkaasti Super Seriesissa Trefilov tähtenään. Calgaryssa menestystä ei kuitenkaan löytynyt ja kolmen kauden aikana tilille kertyi joukkueessa vain 15 ottelua osin vakavista loukkaantumisistakin johtuen. Matka taalajäillä jatkui samoissa loukkaantumisten sävyttämissä merkeissä myös Buffalo Sabresin ja Chicago Blackhawksin paidoissa ennen lyhyttä paluuta Calgaryyn NHL-uran päätteeksi. Trefilov pelasi vielä yhden kauden IHL-liigan Chicago Wolvesissa voittaen mestaruuden ja valittiin samalla sarjan arvokkaimmaksi pelaajaksi.

Vuoden 2000 kesällä matka jatkui Saksan DEL-liigaan Düsseldorfer EGn riveihin, vaikka vanhat vammat uusiutuivatkin yhä toistuvasti pelasi Trefilov Düsseldorfissa kuusi Pohjois-Amerikan vuosiin verrattuna melko ehjää kautta ja jo ensimmäisellään hänet valittiin liigan parhaaksi pelaajaksi. Viimeiseksi saavutukseksi jäi Saksan cupin voitto keväällä 2006, Trefilov päätti sen jälkeen pelaajauransa Düsseldorfin perinteisen Brehmstraßen jäähallin jäähyväisottelussa ja toimii nykyään maalivahtivalmentajana sekä pelaaja-agenttina.

Lähteet
-------

* Andrei Trefilov Eurohockey-sivustolla (englanniksi)
* Andrei Trefilov Legends of Hockey -sivustolla (englanniksi)